## Zakon o preuzimanju saveznih zakona iz oblasti radnih odnosa i zapošljavanja koji se u Republici Hrvatskoj primjenjuju kao republički zakoni

### NN 34/1991 (16.7.1991.), Zakon o preuzimanju saveznih zakona iz oblasti radnih odnosa i zapošljavanja koji se u Republici Hrvatskoj primjenjuju kao republički zakoni

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o preuzimanju saveznih zakona iz oblasti radnih odnosa i zapošljavanja koji se u Republici Hrvatskoj primjenjuju kao republički zakoni

Proglašavam Zakon o preuzimanju saveznih zakona iz oblasti radnih odnosa
i zapošljavanja koji se u Republici Hrvatskoj primjenjuju kao republički
zakoni kojeg je Sabor Republike Hrvatske donio na sjednicama Vijeća udruženog
rada 26. lipnja 1991, Vijeća općina 26. lipnja 1991. i Društveno-političkog
vijeća 26. lipnja 1991. godine.

Klasa: 011-01/91-01/61

Urbroj: 71-91-1

Zagreb, 28. lipnja 1991.

Predsjednik Republike Hrvatske

dr. Franjo Tuđman, v. r.

---

## ZAKON

### o preuzimanju saveznih zakona iz oblasti radnih odnosa i zapošljavanja koji se u Republici Hrvatskoj primjenjuju kao republički zakoni

Članak 1.

Ovim zakonom preuzimaju se i primjenjuju u Republici Hrvatskoj kao republički
zakoni:

1. Zakon o osnovnim pravima iz radnog odnosa ("Službeni list SFRJ",
br. 60/89 i 42/90),

2. Zakon o uvjetima za zasnivanje radnog odnosa sa stranim državljanima
("Službeni list SFRJ", br. 11/78 i 64/89),

3. Zakon o zaštiti građana SFRJ na privremenom radu u inozemstvu ("Službeni
list SFRJ", br. 15/80 i 61/88),

4. Zakon o evidencijama u oblasti rada ("Službeni list SFRJ",
br. 2/77 i 21/82),

5. Zakon o pribavljanju i korištenju inozemnih sredstava za povećanje
zaposlenosti i zapošljavanja povratnika s rada u inozemstvu ("Službeni
list SFRJ", br. 22/78 i 54/86) i

6. Zakon o osiguravanju sredstava za djelomično financiranje programa
za zaštitu socijalno ugroženog stanovništva i radnika za čijim radom prestaje
potreba zbog prestrukturiranja privrede ("Službeni list SFRJ",
br. 84/89).

Članak 2.

Radi primjene zakona iz članka 1. ovoga zakona preuzimaju se i podzakonski
propisi donijeti za njihovu provedbu, ako su u suglasnosti s ovim zakonom
i Ustavom Republike Hrvatske.

Članak 3.

Ovlaštenja saveznih organa i organizacija iz zakona navedenih u člancima
1. i 2 ovoga zakona daju se nadležnim republičkim organima i organizacijama.

Za slučaj da u Republici Hrvatskoj nema odgovarajućeg organa ili organizacije
ovlašćuje se Vlada Republike Hrvatske da, u roku 60 dana, osnuje novi ili
ovlasti neki od postojećih organa ili organizacija za provedbu preuzetih
zakona i podzakonskih akata iz članka 1. i 2. ovoga zakona.

Članak 4.

Ovaj zakon stupa na snagu danom objave u "Narodnim novinama".

Klasa: 110-01/91-02/08

Zagreb, 26. lipnja 1991.

SABOR REPUBLIKE HRVA'TSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 34/1991-953
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)